# **ΑΝΑΚΟΙΝΩΣΗ**

**Ρυθμιζόμενη πληροφορία του Ν. 3556/2007**

Κηφισιά, 18 Ιουλίου 2014

Σύμφωνα με τις διατάξεις του άρθρου 13 του Ν. 3340/2005 και του άρθρου 6 της απόφασης ΕΚ 3/347/12.7.2005, η ΑΕΡΟΠΟΡΙΑ ΑΙΓΑΙΟΥ Α.Ε. (η «Εταιρία») ανακοινώνει ότι, όπως ενημερώθηκε δια της από 18/07/2014 γνωστοποίησης της Τράπεζας Πειραιώς Α.Ε., η τελευταία πούλησε την 17/07/2014 3.332.004 μετοχές της Εταιρίας με αξία συναλλαγής 20.758.384,92 ευρώ.

Η παρούσα ανακοίνωση πραγματοποιείται διότι η Τράπεζα Πειραιώς Α.Ε. έχει κατά την έννοια του άρθρου 6 παρ 1(β) στοιχ.(iv) της απόφασης ΕΚ 3/347/12.7.2005, στενό δεσμό με πρόσωπα που ασκούν διευθυντικά καθήκοντα στην Εταιρία. Ειδικότερα, ο κ. Ιάκωβος Γεωργάνας, μη εκτελεστικός Α’ αντιπρόεδρος της Τράπεζας Πειραιώς έχει ταυτόχρονα και την ιδιότητα του μη Εκτελεστικού Μέλους του Διοικητικού Συμβουλίου της Εταιρίας. Επίσης, ο κ. Ευτύχιος Βασιλάκης, μη Εκτελεστικό Μέλος του Διοικητικού Συμβουλίου της Τράπεζας Πειραιώς έχει ταυτόχρονα και την ιδιότητα του Αντιπρόεδρου, εκτελεστικού μέλους του Διοικητικού Συμβουλίου της Εταιρίας.